Downloaded from YTS.MX
Official YIFY movies site: YTS.MX
SEBUAH KOMEDI ISTIMEWA ASLI NETFLIX
SEMUA YANG HADIR DI SET DIUJI NEGATIF COVID-19
SEMUA LANGKAH PENCEGAHAN SUDAH DIAMBIL
Jurulatih Peka. Ya.
LEE SU-GEUN, THE SENSE COACH
Saya tak pernah rasa begini.
Mari. Jurulatih Peka.
LEE SU-GEUN
Aduhai.
Saya dengar tempat ini agak senyap.
Tak sangka dengar bunyi tepukan.
Nampaknya tempat ini tak berapa senyap.
Mari lihat.
Air nampak bersih.
Ikan pun boleh tahan.
Tapi tak bergerak sangat.
Duduk setempat saja. Mungkin sebab cuaca masih sejuk?
Mari lihat apa saya dapat. Dengar kata ramai yang suka ikan ini.
Pasti ini akan berjaya. Lihatlah ini.
Saya bayar 680,000 won untuk ini.
Baik, mari lihat apa akan menggigit.
Ada seekor. Nampak macam berminat. Ya, makanlah.
Ada reaksi terhadap umpan.
Dah gigit.
Aduhai. Itu saja.
Tunggu.
Ya! Marilah!
Dah makan umpan!
Tak guna, dia ambil umpan saja.
Macam tak percaya dia makan umpan saja.
Pasti dia tahu dia kena pulangkannya.
Baiklah. Mari lihat.
Apa yang saya tangkap hari ini? Banyak yang saya dapat.
Ini masih hidup. Apa ini?
Siakap. Aduhai.
Masih hidup. Macam tak percaya.
Jerung pun boleh tangkap di air tawar?
Halibut, salmon, siakap…
Apa ini? Apa benda ini?
Abjad Inggeris pun saya dapat.
Lihat ini. Super Junior.
Ini Ahli Super Junior.
Awak suka jenaka begini? Apa ini?
Saya tak pernah tangkap benda begini. Apa ini?
Pakai begini?
Cubaan.
Mulakan muzik.
Hei! Ho!
NongMill Kim!
NONGMILL KIM
- Helo! - Helo!
Jurulatih Peka Jurulatih Peka, ya
Jurulatih Peka Dia akan melatih kepekaanmu
Tutup mulut dan beratur saja
Jurulatih Peka Jurulatih Peka, ya
Sayalah jurulatih Datang untuk memberi nasihat
Sayalah mahaguru Dengan 20 tahun pengalaman
Semua terkejut Semua terkelu
Saya mencuba hip-hop Buat penyanyi rap lain menyampah
Su-geun menyebelahi saya Dan bawa saya muncul di Netflix
Peminat antarabangsa sibuk menterjemah Buatkan saya bangga menjadi K
Profesor Lee berkongsi ilmu Cepat ambil nota
Akhirnya impianku bersama idolaku Menjadi kenyataan
Hei, kawan Apa patut aku lakukan
Hei, kawan Dengarkanlah
Hei, kawan Berikanlah nasihat
Helo, semua Kau patut menyapa mereka dahulu
Jurulatih Peka Jurulatih Peka, ya
Jurulatih Peka Dia akan melatih kepekaanmu
Tutup mulut dan beratur saja
Jurulatih Peka Jurulatih Peka, ya
NongMill Kim!
Sebut, "ho!"
- Ho! - Ho!
Sebut, "ho-ho!"
- Ho-ho! - Ho-ho!
Apabila saya kata "Jurulatih," anda kata, "Peka."
- Jurulatih! - Peka!
Walau kita dalam pandemik,
NongMill Kim datang dari jauh untuk membantu saya.
Dia juga telah diuji untuk COVID-19.
Hidung saya sangat sakit.
Berikan tepukan untuknya.
- Terima kasih. Inilah Kim NongMill. - NongMill Kim!
Tak lama lagi awak akan buat persembahan di seluruh Eropah.
Netflix, nantikan saya!
Penonton dari 190 buah negara sedang menonton awak sekarang.
Ramai orang sedang menonton rancangan ini.
Apa pun, dah sampai masa untuk kita bermula.
Selamat menonton Lee Su-geun, the Sense Coach.
Sediakan pentas!
Naiklah ke pentas!
BERTUKAR MENJADI JURULATIH PEKA
ADA YANG KURANG PEKA DAN TAK BERTEPUK TANGAN SEKARANG?
Helo. Selamat datang, semua.
- Helo. - Helo.
Baiklah. Saya Lee Su-geun.
Syarikat global, Netflix memberitahu mereka ada sedikit duit untuk digunakan.
Sebab itulah saya berpakaian begini.
Saya memakai baju sukan emas.
Emas 18K.
Lihatlah rantai ini.
Apa katanya? Saya rasa ini disewa.
Apa-apalah.
Saya juga memakai wisel emas sebab saya seorang jurulatih.
Bagus. Hebat, bukan?
Apa pun… Apa ini? Keluarkanlah.
Bawa ini keluar. Di mana kepekaan awak?
Ambil ini. Macam mana boleh lupa?
Apa yang awak buat?
Siapa awak?
- Aduhai. - Siapa awak?
- Park Sung-kwang. - Helo.
PARK SUNG-KWANG
Saya sedang berlagak dengan kru saya.
- Ada selebriti dalam kru. - Tunggu dulu.
Kenapa awak pakai mikrofon?
- Saya ingat saya bersama awak. - Saya terkejut melihat awak.
- Yakah? - Tapi awak tersadung tanpa sebab.
Saya ingatkan awak pelawak.
Saya disuruh ambil baldi cepat-cepat,
- tapi pelawak tak boleh pergi saja. - Baguslah.
Persembahan komedi seterusnya mungkin milik awak.
- Saya? - Ya.
Nanti penonton ingat semua pelawak di Korea pendek-pendek.
- Awak dan saya sama-sama pendek. - Jadi…
Kena cari orang yang tinggi sebelum saya.
Jadi itu bukanlah komediri.
- Ia akan jadi komeduduk. - Yalah.
Apa gunanya? Bukannya ada beza.
Ya. Ia akan jadi komeduduk.
Apa pun, terima kasih banyak-banyak.
- Terima kasih, Sung-kwang. - Terima kasih.
- Nikmatilah persembahan ini! - Baiklah.
- Jumpa lagi. - Okey.
Bawa baldi dan topi itu bersama.
Ini dah macam Gag Concert.
- Maafkan saya. - Orang Eropah akan terkejut.
- Maafkan saya. - Ini komediri.
- Ia sepatutnya berkualiti tinggi. - Ya, komediri.
- Awak boleh pergi sekarang. - Okey.
- Duduklah dengan selesa. - Baiklah.
Terima kasih banyak-banyak, NongMill dan Sung-kwang.
Biasanya persembahan komediri mempunyai penonton yang lebih ramai.
Anda semua terpaksa menjalani ujian COVID-19 untuk melihat saya.
- Kerusi semua selesa? - Ya.
Jadi mesti anda tak akan banyak ketawa.
Mungkin saya selalu muncul di TV.
Kebelakangan ini saya suka memancing.
Saya belajar memancing melalui rancangan The Fisherman and The City.
Kemahiran memancing bukanlah istimewa sangat.
Cuma perlu peka.
Apabila ikan menggigit umpan,
anda cuma perlu peka dan kail.
Kalau Kyung-kyu menjerit menyuruh anda tangkap ikan sendiri,
cuma perlu berhenti tangkap.
Barulah dia berhenti merungut.
Dia akan diam. Anda perlu peka.
Ada ikan yang dinamakan ikan batang barbel.
Tak tahu, bukan? Bunyinya sama dengan "peka" dalam bahasa Korea.
Anda boleh lihat di skrin. Hebat, bukan?
Hanya persembahan ini saja boleh buat begini.
Rupanya begini.
Namanya berasal dalam dialek.
Ia selalu ditangkap di air tawar
dan agak kuat.
Ikan ini memang tak peka.
Ikannya banyak tulang dan berbau sangat hanyir.
Apabila anda sentuh saja ikan ini, tangan akan berbau hanyir berhari-hari.
Jadi bila ada orang menangkapnya, pasti akan menyumpah,
membuatkan ia rasa tak selesa.
Jadi selain menggerakkan mulutnya,
ia akan memandang si pemancing.
Itu yang ia lakukan.
Sebab saya membuka cerita ini
adalah kerana ikan ini sama seperti saya.
Bukan sebab saya banyak tulang,
berbau atau tak popular.
Umur saya dah lebih 40 tahun
dan kebanyakan masa dalam hidup saya, saya sentiasa berhati-hati dengan orang.
Anda tahu dengan siapa yang saya paling berhati-hati?
- Kang Ho-dong. - Kang Ho-dong.
Terus dapat jawapan.
Semua orang macam tahu.
Kang Ho-dong.
Kalau saya adalah batang barbel,
dia pula ikan aji-aji garang yang berukuran lebih semeter.
Sangat besar.
Apabila anda cuba mengail ikan ini,
rasa seperti ia menjerit kepada anda, "Lepaskan saya!"
Anda hampir mendengarnya. Ia sangat besar.
Baru-baru ini, saya dapat menangkap ikan aji-aji yang berukuran lebih semeter.
Ia sangat besar. Itu yang saya tangkap.
Ia dalam episod istimewa Hari Natal.
Sangat sukar untuk mengailnya.
Ho-dong ialah ikan aji-aji dalam rancangan aneka ragam.
Dia bukan hanya ikan aji-aji biasa,
tapi yang menghancurkan.
Kuasa dan kekuatannya bukan calang-calang.
Pertama kali saya berjumpanya dalam rancangan 2 Days & 1 Night.
- Two Days! - One Night!
One Night!
Anda patut kata, "Two Days."
Semua orang tahu rancangan itu dirakamkan di Korea.
Seperti yang anda tahu,
semua yang sertai rancangan itu sangat hebat dan dah jadi terkenal.
Kami banyak berkhemah dalam 2 Days & 1 Night.
Boleh dikatakan kami berkhemah sepanjang masa.
Akhirnya, saya rasa sangat penat dan nak cuba sesuatu yang baru.
Jadi saya cuba gantung semua aktiviti saya.
Saya rasa itu lebih baik.
Sung-kwang, awak bertepuk tangan.
Sebab itulah saya tinggalkan rancangan itu.
Pada mulanya,
ia sangat susah.
Dalam Gag Concert, semua sudah dirancang.
Tapi dalam rancangan aneka ragam, saya tak tahu nak buat apa.
Ketika rakaman,
saya tak boleh pandang kamera pun.
Saya merenung ikan aji-aji sepanjang masa.
Saya asyik memandang Ho-dong
sebab saya tak tahu nak buat apa.
Saya buat keputusan, "Buat saja apa yang disuruh.
Jangan terlalu cuba nak jadi kelakar.
Buat saja kerja saya.
Saya boleh lakukannya."
Satu hari, si ikan aji-aji, Ho-dong,
memuji saya untuk pertama kali.
Disebabkan kemahiran memandu saya.
Mungkin ada yang dah tahu.
"Saya tak perasan awak tekan brek. Macam mana kereta berhenti?
Kita baru saja belok kiri, tapi saya tak rasa apa-apa.
Macam mana boleh sampai ke Gangwon begitu cepat?"
Ketika itu kenderaan untuk saya bekerja
ialah Carnival, sama seperti kebanyakan selebriti lain.
Sebuah van mini yang sangat meriah.
Saya tukar kereta enam kali rasanya.
Mereka akan pasang kamera dalam van saya
menggunakan pita pelekat yang banyak.
Sekarang mereka dah guna peralatan lebih baik.
Dulu mereka guna pita pelekat untuk semua benda.
Pita pelekat agak susah dibersihkan.
Pernah sekali, saya tertidur dalam van.
Apabila saya bangun dan nak keluar,
tangan saya tak boleh bergerak sebab terlekat pada bekas pita pelekat.
Pita pelekat boleh buat
pasangan yang tak bahagia duduk bersama sepanjang masa.
Pita pelekat memang hebat.
Saya manusia biasa.
Saya penat apabila memandu terlalu lama.
Ada satu hari, saya memandu berjam-jam.
Tapi yang lain di dalam van…
Apa guna ada kamera? Tiada siapa nak cakap dengan saya.
Mereka semua tidur dengan mulut ternganga.
Kepala Eun Ji-won terhantuk berulang kali pada tingkap van,
tapi dia masih tidur.
Dengkuran Ho-dong betul-betul menyakitkan telinga.
Saya marah. Tak ada siapa bercakap dengan saya.
"Mereka ingat saya pemandu? Inikah tugas saya dalam kumpulan?"
Pemandangan sangat cantik di Sungai Dong.
Tapi saya perlu memandu berhati-hati, kalau tak nanti jatuh ke gaung.
Saya fikir, "Patutkah saya pandu saja ke gaung?
Barulah boleh jadi pengacara utama.
Saya akan cari enam orang yang saya suka dan ambil alih 2 Days & 1 Night."
Masa saya berfikir begitu,
saya ternampak Seung-gi
di kerusi belakang.
Dia tertidur macam budak baik
dan tak berbunyi langsung.
Saya jadi tak sanggup melakukannya.
Satu lagi. Saya melihat Ho-dong.
Kalau kami jatuh ke gaung, kepalanya dah memang macam topi keledar.
Jadi kalau dia terselamat,
anda boleh jangka apa yang akan jadi.
Saya lebih sanggup mati daripada berhadapan dengannya.
Akhirnya, saya tukar fikiran
dan dapat tersenyum lagi.
Anda tak dapat bayangkan betapa kerapnya saya memandu dulu.
Saya dah jemu memandu. Saya masih cuba mengelak daripada memandu.
Walau saya tak mabuk,
saya akan gunakan perkhidmatan pemandu supaya saya tak perlu memandu.
Lepas gunakan perkhidmatan pemandu banyak kali,
akhirnya saya jadi model untuk mereka.
Satu, dua, tiga, empat.
Nombor telefon yang sama…
- Di kedua bahagian - Di kedua bahagian
Itu yang terjadi.
Orang pun patut sama di kedua-dua bahagian.
Satu perkara tentang Ho-dong,
apabila seseorang menyerlah di matanya,
dia boleh jadikan orang itu bintang.
Ingat tak macam mana dia jerit, "Seung-gi!", sepanjang masa?
Saya juga dapat menarik perhatiannya.
Ketika itu kami buat penggambaran episod pembukaan.
Kami perkenalkan diri masing-masing.
"Helo, saya Eun Ji-won."
Seung-gi bercakap tentang lagunya, "You're My Girl".
Tak tahulah dia ada teman wanita atau tak. Tapi semuanya berjalan lancar.
Kemudian, tiba giliran saya.
Ho-dong tiba-tiba berkata, "Semua orang.
Ini pelawak terhebat masa kini.
Lelaki hebat ini boleh buat semua orang ketawa
hanya dengan memperkenalkan diri.
Mari dengarkan apa yang dia akan kata.
Semua orang, anda tak akan kecewa."
Dia sengaja nak buat saya gagal.
Anda faham maksud saya, bukan?
Habis peluh sejuk semua keluar.
Saya masih mengalami mimpi buruk.
Tapi anda tahu? Saya berjaya buat semua orang ketawa.
"Helo, semua."
Ucapan itu membuatkan saya keluar dalam iklan.
Dulu, hanya saya saja yang peka dengan Ho-dong.
Tapi kebelakangan ini,
Ho-dong juga peka dengan keadaan saya.
"Su-geun, letakkan tangan di muka.
Saya akan pura-pura tampar awak."
Kemudian dia akan tampar dan saya pura-pura ditampar.
Sebelum ini, dia hanya panggil nama saya dan terus tampar.
Sekarang, dia lebih berhati-hati dengan saya.
Tapi kalau bukan sebab Ho-dong,
saya tak akan sampai sejauh ini.
Tapi apa yang penting, mungkin ada antara anda yang ingat.
Dalam 2 Days & 1 Night,
kami pernah pergi berkhemah dan minum teh bersama.
Ada seseorang bawa pisang kaki.
Daripada terus memakannya,
Ho-dong tiba-tiba bertanya,
"Ada sesiapa tahu buah pisang kaki dalam bahasa Inggeris?"
Kalau Seung-gi tahu jawapannya, ia akan berakhir di situ.
Ia tak akan jadi lawak.
Tapi Seung-gi pun tak tahu.
Tak ada siapa yang tahu.
Saya fikir itu peluang saya membuat lawak
"Tak ada siapa tahu jawapannya?
Ikut saya.
'Pahit.'"
Semua orang ketawa terbahak-bahak.
Ho-dong rasa ia sangat kelakar.
"Jadi apa pula 'mandarin' dalam bahasa Inggeris?"
"Masam".
"Masam." Sempurna.
Saya sebenarnya berbelah-bahagi
antara "masam" dan "Jeju".
Saya tak boleh buat keputusan.
Saya boleh sebut apa saja nama buah.
"Tembikai" dalam bahasa Inggeris?
Satu patah perkataan, "ludah".
Apa lagi?
- Apa? - "Banana."
Itu memang bahasa Inggeris.
Memang itu nama bahasa Inggerisnya.
"Tembikai Korea"? Aduhai.
Yang itu agak panjang.
"Benih dalam najis".
"Benih dalam najis." Itu "Tembikai Korea" dalam bahasa Inggeris.
Jangan pura-pura tak faham.
Saya selalu berhati-hati ketika bersama Ho-dong.
Tapi baru-baru ini, saya berjumpa dengan seorang lagi
yang buat saya berhati-hati dengannya.
Biar saya tunjukkan.
Inilah orangnya.
Dia sangat beracun
dan sentiasa marah.
Dengan pipinya yang kembung,
dia boleh menyerang bila-bila masa.
Pelawak Lee Kyung-kyu.
Saya jumpa dia baru-baru ini dan beritahu dia,
"Saya akan buat persembahan komediri dengan Netflix.
Tajuknya The Sense Coach."
Dia kata, "Apa? 'Sense Coach'? Apa benda itu?"
Dia menjerit sedangkan dia boleh bercakap dengan nada biasa.
Saya tanya kalau saya boleh gambarkan dia sebagai ikan buntal.
"Tak! Saya bukan ikan buntal biasa. Saya ikan buntal berduri!"
- Kenapa berduri? - Sebab sedap.
Tapi racunnya boleh membunuh.
Dia sangat baik dengan orang yang baik dengannya.
Tapi kalau buat dia naik angin, mungkin anda boleh terbunuh.
Dia selalu berkerut.
Sentiasa bersedia untuk menyerang.
Macam ada pita pelekat di dahinya.
Kami pergi memancing bersama
dan semua benda buatkan dia marah.
Cuaca yang baik buat dia marah
dan hujan juga buat dia marah.
Dia marah kapten bot jika ikan tak makan umpannya.
"Kenapa pilih hari ini?"
Dia marah jika kami dapat ikan.
Kalau kami dapat tangkap banyak,
dia marah sebab tangannya sakit.
Kadangkala, lepas menaiki bot berjam-jam, dia jadi penat.
Kemudian dia buat lawak dan sangat penting untuk kita tahu.
Anda kena tahu sama ada dia buat lawak atau serius.
Memandangkan saya luangkan banyak masa bersamanya,
saya boleh tahu sama ada dia bergurau atau tak.
Semasa memancing,
dia akan tiba-tiba menjerit, "Apa pandang-pandang?"
Jadi saya terus balas. "Apa pandang-pandang?" "Kyung-kyu."
"Awak siapa?" "Junior Kyung-kyu."
"Tengok budak ini." "Ya, tengoklah saya."
"Tengoklah saya." Kyung-kyu terus ketawa.
Dia sangat gembira sebab saya berjenaka dengannya.
Tapi ada orang yang tak faham.
Apabila Kyung-kyu bergurau, ia jadi jelas kerana suaranya jadi lebih agresif.
"Apa pandang-pandang?" Dia bergurau.
Kadangkala, bunyinya lebih serius.
"Apa pandang-pandang?"
Maknanya, angin dia tak baik
dan dia betul-betul nak kita berhenti memandangnya.
Tapi ada orang yang buta kayu.
Saya tak akan sebut namanya.
"Apa pandang-pandang?"
"Pandang apa pula?
Kornea saya sedang mengimbas awak dan saya memandang awak.
Awak ada masalahkah?"
Ada orang begini.
- Ji Sang-ryeol. - Ya, Ji Sang-ryeol.
Kemudian Kyung-kyu kata, "Apa masalah awak?
Tak boleh disiarkan pun.
Dia dah gilakah?"
Kepekaan memang sangat penting.
Sekarang saya merupakan salah seorang pelawak senior.
Biasanya saya muncul di TV bersama Ho-dong dan Kyung-kyu,
jadi orang fikir saya masih muda.
Tapi sebenarnya saya antara yang tua.
Apabila pergi merakam,
kadangkala saya kena berhati-hati dengan rakan sekerja yang lebih muda.
Saya selalu muncul bersama kumpulan idola.
Biasanya, saya datang kerja dengan pakaian kasual.
Tapi pakaian yang orang muda sekarang pakai
nampak pelik bagi saya.
Saya tak faham.
Semuanya pakaian berjenama, tapi saya tak faham.
Anda rasa saya bercakap tentang siapa?
Song Min-ho. Maksud saya MINO.
Pakaiannya nampak bergaya.
Golongan remaja dan 20-an sukakannya.
Tapi saya tak faham.
Semuanya pakaian berjenama.
Saya sapa MINO begini.
"Hei, BB!"
"Hei, BB, apa cerita?"
Dia tanya saya, "Apa maksud BB?"
Saya kata, "Maksudnya berkilau-kilau."
Dia pakai banyak sangat aksesori.
Dia nampak suka. Mesti dia peminat MINO.
Saya terfikir yang pelbagai lapisan umur menonton rancangan kami,
jadi baik saya berpakaian lebih kemas.
Tapi kalau saya kata, "Awak pakai apa?", dia kata, "Ini gaya saya."
Orang muda mula melayan saya sama seperti saya melayan Kyung-kyu.
Ini satu kejutan untuk saya.
"Mereka ada gaya tersendiri.
Daripada mencari salah orang, saya patut terima mereka seadanya."
Nak dibandingkan dengan keadaan sekarang,
kepekaan masa dulu lebih penting.
Kami sepatutnya merakam rancangan kamera tersembunyi,
tapi kami boleh nampak semua kamera.
Kemudian ada panggilan masuk.
"Boleh pinjamkan saya 40 juta won?"
Memandangkan saya dah nampak kamera,
saya akan kata, "Okey, berikan nombor akaun awak."
Siapa yang buat begitu? Awak tahu apa yang sedang berlaku,
tapi kena berpura-pura tak tahu.
Dulu, rancangan hipnosis sangat banyak
tapi ia sangat janggal.
Saya pasti anda ketawa sebab anda masih ingat.
Saya dan beberapa orang pelawak berkumpul di bilik menunggu
dan penerbit masuk.
"Hipnotis ini sangat hebat.
Kami dah uji dia dan dia boleh hipnotis semua sepuluh kru.
Ada yang berjumpa mendiang ibunya,
ada yang kata dia puteri di kelahiran lalu.
Kesepuluh mereka semuanya berjaya."
Kenapa dia beritahu kami?
- Supaya ikut sama. - Dia cuba beritahu kami…
supaya ikut sama.
Itu yang dia kata secara berkias.
Saya faham maksudnya, jadi saya masuk ke bilik itu.
Kemudian mereka bermula.
"Lihatlah guli ini.
Apabila saya kata, 'Matahari merah!', awak akan tertidur.
Matahari merah!"
Biasanya orang akan tertidur begini.
Tapi saya terlalu melebih-lebih.
"Matahari merah!"
Saya jatuhkan kepala. Semua pelawak begitu.
Saya asyik terbayang muka penerbit dalam kepala saya.
Saya nak buat dengan baik.
"Apa agaknya yang hipnotis ini nak tanya?
Apa patut saya jawab?"
Kepala saya penuh dengan soalan-soalan ini.
Hipnotis itu tanya saya.
"Su-geun, di mana awak?"
"Di sebelah awak."
"Saya di sebelah awak."
"Siapa dengan awak?"
"Siapa lagi? Awaklah. Hanya kita berdua yang ada."
Kalau saya kata begitu, ia akan jadi kelakar.
Tapi saya tak boleh kata begitu.
Saya kata, "Saya nampak corong asap.
Ada orang nyalakan api di relau."
"Siapa orang itu?" "Nampak macam nenek saya.
Dia menangis."
Saya tak dihipnosis.
Saya cuma mereka cerita.
Dia akan tanya lebih banyak soalan.
"Kenapa dia menangis?"
"Disebabkan awak."
Saya nak jawab begitu, tapi tak boleh.
Saya kata, "Tak tahu.
Dia hanya menangis."
Itu membuatkan hipnotis makin yakin. Dia ingat saya sudah dihipnosis.
Dia berikan saya sesuatu.
Saya capai dan benda itu berbau bawang.
"Mulai sekarang, apa yang awak makan
akan terasa seperti epal yang sedap.
Awak sedang makan epal."
Tapi saya dah tahu ia bawang.
Dia masukkan ke mulut saya.
Tapi saya boleh hidu baunya.
Jadi saya cuba gigit.
Ia buatkan saya menangis.
Tapi saya tak boleh cakap itu ialah bawang.
"Apa ini?
Ini epal paling sedap yang pernah saya makan.
Nenek. Makanlah.
Makanlah, nenek."
"Apa dia kata?"
"'Hei, budak gila. Macam mana nak makan benda ini?'
Itu yang dia cakap." Saya beritahunya begitu.
Dia faham maksud saya dan kata, "Bangun sekarang."
Penerbit di belakang nampak berpuas hati.
Dia berikan saya tanda.
Ada pelawak tak faham bahasa.
Mereka akan berkerut apabila makan bawang.
Mereka makan dan berkerut lagi.
Lepas makan lima bawang, barulah mereka kata, "Sedap."
Mereka tak peka.
Kepekaan sangat penting ketika rakaman rancangan TV.
Memandangkan kepekaan saya bagus,
saya fikir anak saya pun begitu juga.
Tapi nampaknya ia tak ada kena mengena dengan genetik.
Saya sebenarnya belajar sendiri.
Anak saya, Tae-jun, sangat sukakan gimnastik.
Dia anak sulung saya.
Saya rasa ia dipanggil Tkatchev. Biar saya tunjukkan gambar.
Ini dia melakukan gimnastik.
Dia sekarang gred tujuh.
Lihat itu. Dia tergantung di udara.
Itu gimnastik. Lihatlah dia.
Dia di atas besi melintang.
Dia sangat berani. Dia boleh buat macam-macam.
Satu hari, saya terdengar dia ketawa dari dalam bilik.
Bunyinya macam dia bertanya soalan kepada seseorang.
Apabila saya periksa,
dia sedang melihat siaran langsung di Internet.
Nampak macam ada beratus-ratus penonton.
Tapi sebenarnya ada tiga saja.
Anak saya penonton yang paling aktif.
Satu hari, dia bercakap dengan nada serius,
"Ayah, saya nak pergi ke Amerika."
Saya ingat dia dah matang.
Mesti dia nak luaskan pemandangan,
belajar bahasa Inggeris dan timba pelbagai pengalaman.
Jadi saya rasa saya patut menyokongnya.
Saya tanya dia,
"Tae-jun, apa yang kamu nak buat di Amerika?"
Dia kata, "Ada banyak besi melintang di Amerika."
Adakah itu benar?
Mesti ada orang dari ibu pejabat Netflix di sini.
Saya betul-betul nak tanya mereka.
"Berapa banyak besi melintang…
Berapa banyak besi melintang di Amerika?"
Saya tak tahu siapa yang beritahu dia begitu.
Ada satu lagi siaran langsung malam ini dan saya nak tanya dia.
Dia idola kepada Tae-jun.
Termasuk saya, akan ada empat penonton.
Mesti dia tahu jawapannya.
Ia buatkan saya sedar yang kepekaan tak boleh diwarisi.
Saya ada seorang lagi anak
dan dia sama macam saya.
Satu hari, saya sedang minum.
Isteri saya dan dua anak ada bersama. Saya beritahu anak-anak dengan serius,
"Mak dan ayah akan bina rumah di kampung
dan hidup di sana hingga kami mati.
Kalau mak kamu mati dulu, ayah akan ikut dia.
Itu rancangan kami. Kamu buatlah apa yang kamu mahu.
Lupakan tentang besi melintang."
Saya bercakap sebab saya geram.
"Tapi kami akan tinggalkan sedikit duit untuk kamu."
Anak bongsu saya, Tae-seo, kata, "Ayah, jangan tinggalkan kami begitu."
Saya tanya, "Kenapa?"
Dia kata, "Beritahulah dulu di mana duit itu."
Saya rasa ia sangat kelakar.
Dia betul-betul kata begitu.
Dia bijak. Dia nak tahu.
Tae-jun, anak sulung saya, lebih matang.
"Hei, awak lebih kisahkan duit
daripada mak dan ayah? Mana boleh begitu?
Mak dan ayah patut sentiasa sihat dan sentiasa bersama kita."
Kemudian dia tanya saya, "Ayah, di kampung ada besi melintang tak?"
Itu saya yang reka cerita.
Anda suka?
Saya rasa saya jadi peka
disebabkan cara saya dibesarkan.
Saya selalu bertukar sekolah.
Saya hadiri dua majlis anugerah untuk sekolah rendah.
Dalam semua gambar saya semasa kecil,
saya pasti memandang seseorang.
Ke mana saya pandang?
Lihatlah itu.
Budak ini pandang ke mana?
Dia memandang seseorang.
Satu hari
ketika di sekolah rendah,
saya sedang bermain bola dengan kawan.
Ketika itu saya darjah tiga atau empat.
Itu sekolah saya dan saya sedang bermain bola sepak.
Tiba-tiba ada traktor masuk ke padang sekolah.
Di atas traktor itu,
ada almari kecil.
Ya, begitu.
Saya kata, almari "kecil".
Tak apa. Biarkanlah.
Ada kipas elektrik juga di atas traktor itu.
Itu pun tak besar.
Tak apa. Biarkan saja.
Kipas elektrik.
Apa pun, tiba-tiba saja sebuah traktor masuk.
Saya ingat ada lelaki gila.
Ada kanak-kanak bermain di sini dan ia berbahaya.
Kenapa bawa traktor masuk ke sini?
Tapi apabila saya lihat betul-betul, rupanya ayah saya.
Ayah saya yang memandu traktor
yang penuh dengan barang.
Jadi… Tunggu, dia tak pakai topi.
Tak apa. Anggap saja dia pakai.
Apa pun, itu adalah dia.
Kemudian, dia suruh saya naik.
Saya kata kepada kawan, "Jumpa lagi esok.
Maaflah saya kena balik awal," macam biasa.
Kemudian kami bertolak.
Tapi ayah mula memandu ke kawasan yang bertentangan dengan rumah.
Traktor itu terus berjalan.
Terus berjalan.
Ayah saya pusing beberapa kali.
Bukan sebab nak pastikan saya masih ada di situ,
tapi nak pastikan yang kipas elektrik tak terjatuh.
Saya tak perlu tanya, saya hanya duduk saja di belakang.
Kami tiba di kawasan yang baru.
Dia beritahu saya, "Kamu dan ayah akan tinggal di sini mulai hari ini."
Ada sebuah sekolah kecil berdekatan.
"Kamu akan pergi ke sekolah itu mulai esok."
Saya tak faham apa yang berlaku. Tiba-tiba ada seorang mak cik muncul.
Saya ada melihatnya beberapa kali di kawasan rumah kami.
Ayah kata, "Dialah mak kamu sekarang."
Tapi saya dah ada mak.
Saya terkencing atas katil hingga ke sekolah menengah rendah.
Sebab semasa saya tidur,
ayah dan mak tiri…
Dulu saya panggil dia "mak cik" tapi sekarang saya panggil dia "mak".
Dia dah tua dan dah lama bersama ayah saya.
Saya tak boleh ke tandas sebab takut mereka akan terjaga.
Kadangkala, entah kenapa, ayah saya akan melambaikan tangan
di depan muka saya untuk periksa jika saya tidur atau tak.
Tak tahulah kenapa dia buat begitu.
Apa pun, dia selalu buat begini.
Saya tak tahu kenapa.
Mungkin dia nak pastikan yang saya masih hidup.
Perkara ini berlaku berbulan-bulan.
Dia asyik melambaikan tangan di depan saya pada waktu malam.
Saya masih tak tahu kenapa.
Saya terlalu muda untuk faham.
Saya melawat ayah ketika bercuti
dan ulang semula babak ini.
Ini gambarnya.
Ini diambil ketika cuti Tahun Baru.
Saya terkeluar dari gambar, bukan? Biar saya beritahu kenapa.
Kami tak dapat cari orang untuk ambilkan gambar.
Ayah saya berusia 80 tahun dan dia paling muda di situ.
Ini diambil oleh lelaki berusia 90 tahun yang kebetulan lalu.
Dia asyik tekan butang terlalu lama dan akhirnya merakam video.
Tak tahulah apa yang dia tekan tapi ada lapan gambar dia di telefon saya.
Ada gambar yang tunjuk sebahagian daripada traktor itu.
Ini gambar terbaik yang kami dapat.
Apa yang saya nak cipta semula adalah ketika
saya tanya ayah, "Ayah, kita nak ke mana?"
Begitulah wajahnya ketika itu.
Sekarang, anaknya dah berjaya dan kadangkala berikan duit belanja
supaya dia tersenyum, tapi wajahnya masih masam.
Tapi tak lama lepas mengambil gambar,
ayah saya jatuh sakit
dan menjalani pembedahan besar.
Saya tak pasti kalau saya patut kata begini di sini,
tapi minggu lepas, dia…
kembali sihat.
Saya dapat panggilan.
Dia sangat sihat sekarang.
Ayah saya tak pernah berhati-hati dengan sesiapa.
Dia selalu pandang ke hadapan.
Satu hari ketika saya di sekolah rendah,
ayah saya hilang ketika saya bangun waktu pagi.
Saya dan abang menjadi panik.
Kami tiada apa-apa untuk dimakan,
jadi abang saya masak apa saja yang boleh dimasak.
Pada hari ketiga, ayah saya balik.
"Ke mana ayah pergi?" "Melancong."
Dia pergi melancong.
"Kenapa tak tinggalkan duit?" "Kamu tak jumpakah?"
Di sudut bilik yang kecil,
dia ambil duit kertas 5,000 won dan berikan kepada kami.
Dia renyukkan dan selitkan di situ.
Ada sekali, ketika petang Hari Natal.
Ayah kata, "Oh, esok Hari Natal."
Kemudian dia tak kata apa-apa.
Kami fikir, "Ayah tahu esok Hari Natal?"
Jadi malam itu sebelum tidur, saya ambil sepasang stoking askar ayah.
Stoking yang besar.
Kami gantungkan sebelum masuk tidur.
Pagi esoknya, kami lihat ayah pakai stoking itu dan keluar.
Dia pakai dan keluar.
Agaknya dia nak pakai stoking tebal pada Hari Natal.
Itu saja kenangan Hari Natal untuk saya dan abang saya.
Pernah sekali, rancangan TV perlukan gambar saya ketika hari jadi pertama.
Jadi saya telefon ayah dan minta gambar hari itu.
"Tak ada." "Kenapa tak ada?"
"Kita tak buat parti."
Akhirnya, saya terpaksa pinjam gambar daripada Byung-man.
Dialah yang nampak paling mirip dengan wajah saya.
Saya tanya kalau dia ada gambar dan dia memang ada.
Apa yang saya tahu, keluarganya pun bukanlah orang senang.
Itu Kim Byung-man.
Siapa yang tahu? Jadi saya tanya ayah.
"Nampak macam saya tak?" "Memang seiras kamulah.
Kalau kamu kata ini kamu, ayah percaya. Nampak bergaya."
Saya ingat dia akan minta maaf dengan saya.
Tapi dia hanya kata yang gambar ini nampak macam saya.
Bercakap tentang anak,
pernah tak jumpa bayi yang tak berapa comel?
Bukan semua bayi cantik dan comel.
Kadangkala, ada kawan yang membawa anak mereka.
Dan saya kata,
"Aduhai, wah.
Cepatnya dia besar.
Rasa macam baru lagi awak mengandung.
Aduhai, lihatlah dia dah besar sekarang."
Saya tak komen tentang rupa bayi, tapi berapa banyak dia membesar.
"Aduhai. Macam tak percaya."
Anda faham maksud saya, bukan?
Saya tak nak kecilkan hati sesiapa.
Kadangkala, saya kata,
"Bayi lelaki…", tapi ibu bapanya kata, "Perempuan."
Kemudian saya kata, "Bayi lelaki saja yang kamu perlukan lepas ini.
Saya pasti dia pun cantik macam bayi perempuan ini.
Awak akan jadi ayah yang bagus."
Anda kena cepat-cepat fikirkan ayat.
Dan lebih baik anggap bayi itu perempuan.
"Aduhai, lihatlah puteri cantik ini."
Walau dia lelaki, maknya pasti suka mendengarnya.
"Oh, lelakikah? Tapi dia sangat comel.
Mesti dia ikut rupa mak." Barulah tak kecilkan hati sesiapa.
Berapa banyak anda berikan duit ketika majlis perkahwinan? Ada peraturan?
Kalau kenalan, 50,000 won.
Kalau kawan baik, 100,000 won.
Kalau ahli keluarga, 200,000 ke 300,000 won.
Kalau tak bercakap selama lima, enam tahun,
satu emoji saja mencukupi.
Hantar satu emoji saja.
Kalau anda balas dan mulakan perbualan,
anda kena menghadiri perkahwinannya.
Emoji menandakan persahabatan anda dah berakhir.
Jangan mulakan perbualan.
Ia tak jelas, bukan?
Ada kenalan yang jemput saya ke majlis perkahwinannya,
jadi saya bawa 100,000 won.
Kawan saya masih belum keluarkan duit.
Jadi saya ikutlah dia ke ATM.
Tapi saya nampak dia keluarkan 200,000 won.
Tapi saya lebih rapat dengan pengantin lelaki berbanding dia.
Saya risau yang pengantin lelaki akan kecewa dengan saya.
Aduhai. Jadi saya keluarkan lagi 200,000 won.
Saya fikir saya patut beri lebih.
Jadi saya berikan 300,000 won.
Apabila giliran kawan saya,
dia minta empat sampul dan letakkan 50,000 won dalam setiap sampul.
Rupanya dia berikan sebagai wakil untuk kawan-kawan lain.
Kalaulah dia berikan dulu,
saya akan berikan 100,000 won saja.
Saya berikan hadiah saya dulu dan dia serahkan empat sampul duit.
Tiada siapa bayar saya ganti rugi.
Menjengkelkan, bukan?
Bukankah itu tak jelas?
Bukan sekadar majlis perkahwinan, sama juga dengan hari jadi anak.
Saya ambil contoh Sung-kwang.
Katakanlah anak kawan pelawak saya ini akan berumur satu tahun.
Memandangkan kami rapat,
saya putuskan untuk berikan satu juta won.
Saya senior dia, kenalah buat begitu.
Saya tiba di majlis dengan satu juta won.
"Sung-kwang, tahniah."
Tapi saya nampak isterinya mengandung.
"Alamak. Kalau saya berikan sejuta won sekarang,
saya kena beri sejuta lagi tahun depan. Tunggu."
Saya pergi ke tandas dan keluarkan 500,000 won.
Saya berikan Sung-kwang 500,000 won.
Sebab saya kena buat benda yang sama tahun depan.
Jadi saya buat begini sekarang.
Kalau dengar ada majlis hari jadi, saya telefon tanya,
"Nak saya jadi pengacara parti?"
Kalau saya jadi pengacara… Anda faham maksud saya, bukan?
Saya dapat bayaran.
Jadi saya cuba jadi pengacara sebagai hadiah.
Saya pernah menjadi pengajar rekreasi.
Saya acarakan banyak majlis di negeri berlainan.
Negeri berlainan mempunyai dialek berbeza.
Dialek Chungcheong yang paling menarik.
"Lupakanlah. Sudahlah. Marilah."
Semuanya berakhir dengan "yu".
"Seterusnya ialah IU." Lebih kurang begini.
Tapi tak semuanya berakhir dengan "yu".
Dialek di Cheonan dan Asan juga sangat menarik.
Kawan saya, Sang-won tinggal di sana.
Apabila saya nak balik, dia kata, "Dah nak balik?
Tunggulah dan makan dengan kami, ya?"
"Tunggulah dan makan dengan kami, ya?"
"Apa yang awak buat masa cuti? Kenapa tak telefon, ya?"
Macam penyanyi, Lee Seung-chul, memegang nota,
dia bercakap dengan cara begitu.
"Apa yang awak buat?
Marilah datang minum kopi, ya?"
Kenapa dia tak sebut satu ayat perlahan-lahan?
Dia cakap bahagian depan dengan laju
dan panjangkan bahagian hujung.
"Datanglah jumpa saya bila awak ada masa, ya?"
Itu dialek Chungcheong.
Saya tak tahu kalau warga asing boleh faham.
Dalam kehidupan seharian pun,
kita selalu berhati-hati dengan orang.
Mungkin ada antara anda yang rasa bersalah kerana hadir hari ini.
Jadi sekarang, saya nak beri nasihat cara menjaga kelakuan.
Saya jurulatih anda hari ini.
Anda nak saya
berikan sedikit nasihat?
Angkat tangan dan saya akan jawab soalan anda.
Wanita di belakang. Tanyalah.
- Patutkah saya berdiri? - Faham-fahamlah.
Baiklah, apa masalah awak?
Saya anak sulung.
Dalam kedua-dua keluarga.
- Maknanya di sebelah ayah dan mak? - Ya.
Aduhai, okey.
Saya tak tahu kenapa tapi saya tak selesa berada di rumah.
Saya selalu berhati-hati apabila di rumah.
- Kemudian? - Saya selalu jadi orang tengah.
- Awak rasa tak selesa di rumah? - Ya, di rumah.
Kalau saya tak ada di rumah beberapa hari,
keluarga saya akan bergaduh dan keadaan akan jadi janggal.
- Awak tinggal bersama ibu bapa? - Ya.
- Bukan macam keluarga saya, bukan? - Tak.
- Bukan begitu. - Kemudian?
Saya tak boleh tenang di rumah.
Saya berhati-hati sepanjang masa.
Walau ibu bapa saya makan bersama,
kalau mereka mula tinggikan suara,
saya akan keluar dan duduk dengan mereka tapi adik saya…
Maaflah, tapi saya tak pasti apa yang saya boleh tolong.
Kalau awak nak pindah keluar, saya boleh tolong cari rumah.
- Ada adik-beradik? - Saya ada adik perempuan.
- Berapa umurnya? - Dia 20 tahun.
- Dia tak berhati-hati di rumah? - Tak.
Jadi hiduplah macam dia.
Mudah saja.
Kenapa nak tanggung beban seorang diri?
Memandangkan awak anak sulung di kedua-dua belah pihak,
saya boleh faham yang ibu bapa banyak bergantung pada awak.
- Ya. - Awak pula tak dapat abaikannya.
Tak apa kalau itu keluarga awak.
Kalau di luar atau di tempat kerja mungkin agak menjengkelkan.
Tapi mereka keluarga. Jadi ini bukan masalah besar.
Itu cara berkomunikasi, bukan?
Kalau ibu bapa awak tak bergaduh,
awak tak akan bercakap dengan mereka langsung.
Awak akan sibuk dengan telefon di dalam bilik.
Mereka sengaja bergaduh sebab nak bercakap dengan awak.
Mereka satukan keluarga.
Kebelakangan ini, komunikasi jarang berlaku.
Kita cuma cakap tentang diri sendiri.
Ibu bapa awak nampaknya guna teknik yang sangat maju.
Mereka bukannya bercerai. Mereka masih tinggal bersama.
- Perlukan pita pelekat? - Tidak.
Tak, bukan? Jadi, tak apalah.
- Saya sokong awak. - Terima kasih.
Memandangkan awak boleh bercakap dengan selesa, ia bukan masalah serius.
Ada sesiapa lagi?
Lelaki yang di depan.
Saya baru tamat belajar tahun lepas
dan sekarang sedang mencari kerja.
Sudah setahun saya tak bekerja,
jadi saya kena berhati-hati apabila berada di rumah.
Semasa hari perayaan, mak cik-mak cik akan bertanya
- bila saya akan dapat kerja. - Ya.
Mereka tanya soalan begitu, bukan?
Syukurlah, saya tak melawat saudara-mara
disebabkan pandemik tahun ini.
Saya rasa lega sebab tak perlu berjumpa nenek dan mak cik-mak cik.
Jadi awak harap pandemik berterusan?
Tak, bukan begitu.
Saya harap ia segera berakhir supaya saya mudah mendapat kerja.
Saya harap begitu.
Tapi saya tak rasa selesa di rumah.
Boleh tak berikan sedikit nasihat?
Berapa umur awak?
Saya 27 tahun.
Awak masih muda. Baru selesai khidmat negara.
Hidup awak milik awak.
Awak kata awak berumur 27 tahun.
Siapa tahu apa akan terjadi apabila awak 28, 29 atau 30 tahun?
Apabila itu berlaku, layan ibu bapa awak dengan baik
dan mereka akan gembira.
Dulu ayah saya selalu putuskan talian apabila saya telefon.
Masa saya tak terkenal, dia terus matikan talian.
Jadi saya tak pernah melawat dia. Betul.
"Kawan kamu dah jadi mekanik kereta
dan sekarang dah jadi pengurus.
Kamu pula nak jadi apa?"
Tapi tengok dia sekarang.
"Lihat parti yang Su-geun adakan untuk saya." Dia kata begitu.
Tunggulah, hari itu akan tiba. Kamu sekeluarga.
Keluarga awak cuma ambil berat tentang awak.
Mereka bukan mencari salah awak.
Tak ada siapa yang boleh menunggu lebih lama daripada keluarga.
Itu sangat penting. Keluarga awak.
Sung-kwang, masukkan benda begini, barulah penonton suka.
Ada sesiapa lagi? Tanyalah.
Teruskan. Wanita di sana.
Saya dapat kerja November tahun lalu.
Tahniah.
Saya dapat kerja sebaik saja tamat sekolah menengah.
- Terus dapat kerja? - Ya.
Lihatlah dia.
Dia boleh lakukan, jadi awak pun boleh.
- Kemudian? - Saya lebih muda
- daripada bos dan rakan sekerja. - Teruskan.
Jadi saya selalu berhati-hati.
Berapa beza umur awak dan mereka?
Lebih kurang sembilan tahun.
Bukankah awak hanya panggil nama jawatan mereka?
Tapi selain Pengurus dan Penolong Pengurus,
tempat kerja saya tak ada hierarki yang jelas.
Perbezaan jawatan pun tak banyak.
Lagipun, lebih ramai lelaki berbanding perempuan.
Saya biasanya panggil nama pertama atau hanya kata, "Maafkan saya."
Apa kata panggil saja senior?
Saya rasa ini lebih baik.
Kalau orang yang lebih muda panggil menggunakan nama pertama, contohnya,
"Su-geun, boleh buat ini?",
saya rasa ia akan mencipta jarak. Bukankah begitu?
Mereka gunakan kata hormat dengan saya.
- Siapa? - Rakan sekerja.
Naiklah ke atas meja dan jerit, "Hei, jangan guna kata hormat ."
Mereka gunakannya sebagai tanda hormat.
- Yakah? - Ia perkara biasa.
Hanya sebab awak lebih muda…
- Siapa nama awak? - Yeon-u.
"Yeon-u. Buat sini. Mari sini."
Itu tak boleh diterima apabila awak berinteraksi dengan orang lain.
Awak layak dihormati.
Atau mereka patut tunjuk hormat.
Memandangkan mereka menghormati pekerja termuda,
saya pasti ia tempat kerja yang bagus.
Kita tak dapat lari daripada memikirkan tanggapan orang tentang kita.
Tapi siapa yang paling kita perlu fikirkan?
Diri kita sendiri.
Orang kisahkan tentang diri sendiri berbanding orang lain.
Tapi hanya anda yang dapat putuskan apa yang patut dirisaukan.
Ini nasihat terakhir yang saya ingin berikan kepada anda.
Hiduplah demi diri sendiri.
Jadilah diri sendiri.
Jangan kisah apa yang orang fikir.
Buat apa saja yang anda nak.
Tak kisahlah jantina dan umur,
sama ada di sekolah rendah atau menengah,
hiduplah seperti yang anda mahukan tanpa kisahkan orang lain.
Tak kiralah di mana pun kita. Jadi di mana kita sekarang?
Kita di pengakhiran rancangan.
Tapi jangan sedih.
Kalau Netflix jenis yang peka,
mereka akan buat lagi rancangan begini.
Apabila pandemik berakhir dan lebih ramai penonton boleh datang,
saya pasti mereka akan berikan saya peluang yang lebih besar.
Akhir kata… Kita dah sedia?
Kita akan lepaskan burung merpati.
Sila pandang ke atas. Hati-hati semasa ia dilepaskan.
Simbol keamanan, merpati akan dilepaskan.
Terima kasih. Terima kasih semua.
Terjemahan sari kata oleh Rozailina Othman